Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 6616

d) Ismeri a térelemek fogalmát és kölcsönös helyzetüket. Képes egy-két feltétel esetén adott tulajdonságú pontok halmazát megkeresni. Különféle szempontok szerint ismeri a sokszögek csoportosítását és azok tulajdonságait. Pontosan ismeri a tanult tételeket és azokat feladatok megoldása során alkalmazni tudja. Ismeri a testek felszínének és térfogatának kiszámítási módjait és azokat fel tudja használni a számítási feladatokban. Ismeri az egybevágósági és a hasonlósági transzformációkat és tulajdonságaik segítségével feladatokat tud megoldani.

Source: https://magyarkozlony.hu/hivatalos-lapok/181e01c47f39bd30e518c4a0489cc8bbbeffded6/dokumentumok/9f438c404641f852531e9f174ea6bd1cd948fbb0/letoltes